Kamu bisa jelasin ke aku soal Koréa dalam bahasa jawa?

Koréa (Aksara Jawa: ꦏꦺꦴꦫꦾ ) iku sawijining nagara kang biyèné manunggal kang ana ing Ujung Koréa ing Asia Wétan (ing antarané Tiongkok lan Jepang). Nagara iki kapisah dadi rong nagara — Républik Koréa (Koréa Kidul) lan Républik Rakyat Demokratik Koréa (Koréa Lor) sawisé Perang Donya II nalika taun 1945.

Koréa Kidul banjur ngrembaka dadi nagara demokratis sauntara Koréa Lor mawa haluan kuminis. Gendéra Panunggalan Koréa asring dipigunakaké kanggo mrepresentasikaké Koréa nalika ajang ulah raga internasional, nanging gendéra mau dudu wujud gendéra resmi kaloro nagara.

Amarga jaman dinasti-dinasti sajarah wis rampung, istilah Koréa saiki didhèfinisikaké dhedhasar gabungan 2 entitas kang kapérang déning Garis Demarkasi Militer pararel 38, ya iku Koréa Lor lan Koréa Kidul. Ujung Koréa ing sisih lor diwatesi déning RRT lan Ruslan ing sisih lor-wétan, sarta Jepang ing sisih kidul-wétan kang dipisahaké karo selat Koréa.